Ο Απόστολος Παύλος κατά τον Αγιο Ιωάννη Χρυσόστομο:
Creators: name: Τάτση, Παρασκευή Δ.
Publisher: name: Aristotle University of Thessaloniki
Year: 2008
Subjects: Παύλος
Χρυσόστομος
Ερμηνευτής
Απόστολος Εθνών
Paul
Chrysostom
Interpreter
Apostle to the gentiles

description: Ο ιερός Χρυσόστομος αγάπησε όσο κανείς άλλος στην ιστορία της Ο ιερός Χρυσόστομος αγάπησε όσο κανείς άλλος στην ιστορία της Εκκλησίας τον απόστολο Παύλο. Η αγάπη του αυτή δεν στηριζόταν σε κάποια απλά ανθρώπινα συναισθήματα αλλά ήταν αποτέλεσμα της αγάπης του πατρός για το Χριστό. Αυτή του η αγάπη είχε ως φυσικό επακόλουθο να θαυμάζει απεριόριστα και να αγαπά σε ύψιστο βαθμό τον απόστολο των εθνών, αφού για τον Χρυσόστομο ο Παύλος κατέστη με το βίο του ο τελειότερος μιμητής του Χριστού. Στηριζόμενος ο ιερός πατέρας, στην προτροπή του ίδιου του Παύλου ¨μιμηταί μου γίνεσθαι καθώς κάγώ Χριστού, εκθέτει διεξοδικά στα συγγράμματα του όλες τις πτυχές της ζωής του Παύλου και προτρέπει τους ακροατές του ποιμνίου του ως άλλος Παύλος, να μιμηθούνε τον απόστολο. Η αγάπη του Χρυσοστόμου για τον Παύλο διαφαίνεται αρχικά με τη χρήση δεκάδων επιθετικών προσδιορισμών με τους οποίους εκθέτει τα χαρίσματα και τις αρετές του Παύλου. Μετά την κλήση του ο Παύλος δέχτηκε το φωτισμό του Αγίου Πνεύματος και κατέστη κήρυκας και απόστολος ολόκληρης της οικουμένης. Γι’ αυτό και οποιαδήποτε σύγκριση με τους φιλοσόφους του αρχαίου ελληνικού κόσμου είναι, σύμφωνα με τον ιερό Χρυσόστομο, μάταιη αφού η εν Χριστω σοφία του τον ανέδειξε απείρως ανώτερο από τους κατά τον κόσμον σοφούς. Αλλά ακόμη και οι αρετές των μεγάλων μορφών της Παλαιάς Διαθήκης παρουσιάζονται πολύ μικρές σε σχέση με το μέγεθος των αρετών του Παύλου ο βίος του οποίου ήταν ¨λειμών αρετών¨.Η εν Χριστώ ζωή του Παύλου ξεκίνησε με την κλήση του. Η κλήση υπήρξε έργο του Αγίου Πνεύματος αλλά παράλληλα και προϊόν της ελεύθερης βούλησης του Παύλου, ο οποίος ήταν έτοιμος και αποδέχτηκε ελεύθερα το θείο κάλεσμα. Από τότε ακολουθώντας τις προτροπές της εκκλησιαστικής κοινότητας, αφιέρωσε τη ζωή του στο φωτισμό όλου του κόσμου και στον αγώνα για την επικράτηση του μηνύματος της Ανάστασης του Χριστού σε όλη την Οικουμένη.1. Κορ. 11,1 ¨ Μιμηταί μου γίνεσθαι καθώς κάγώ Χριστού¨. Η δράση του τον ανέδειξε, σύμφωνα πάντα με τον ιερό Χρυσόστομο, σε πρότυπο ποιμένα αλλά και διδασκάλου. Όλες οι αρετές που πρέπει να χαρακτηρίζουν τον σωστό ποιμένα αναπτύχθηκαν στο έπακρο και καλλιεργήθηκαν με τον πιο άψογο τρόπο από τον απόστολο των εθνών ο οποίος θα πρέπει να αποτελεί πρότυπο για τους εκάστοτε ποιμένες της Εκκλησίας. Αλλά και η δια των επιστολών του διδασκαλία των πιστών, αναδεικνύει τόσο το βάθος του θεολογικού του λόγου όσο και τις παιδαγωγικές και διδασκαλικές του ικανότητες τις οποίες και αξιοποίησε για να μεταδώσει στους πιστούς το μήνυμα του Χριστού. Η μεγάλη αγάπη του Παύλου για τον Χριστό αποτέλεσε δείκτη σε όλο του τον βίο στη διάρκεια του οποίου αγωνίστηκε ακατάπαυστα για να ομοιάσει τον Χριστό. Ο ζήλος και η αγωνιστικότητα του τον ανέδειξαν σε πρότυπο μίμησης. Ο ίδιος ο Χρυσόστομος άλλωστε τον αγάπησε και τον μιμήθηκε με απαράμιλλο τρόπο προτρέποντας παράλληλα τους πιστούς όλων των εποχών να ακολουθήσουν το παράδειγμα του ώστε να καταστούν μέτοχοι την ουράνιας Βασιλείας.
description: The devotion of Saint John Chrysostom to the apostle Paul is unrivalled throughout history. This devotion was not based on simple human emotions but rather resulted out of their common love for Christ. As a natural consequence of his love for Christ was Chrysostom’s adoration for Paul who was according to the former the most perfect imitator of Christ. In his writings Chrysostom analytically explores all the facets of Paul’s life and as a result he admonishes his audience to become imitators of Paul. Chrysostom’s devotion to Paul becomes initially evident with his usage of numerous epithets with which he underlines the charisms and the virtues of Paul. After his call, Saul was transformed into the great apostle to the gentiles and to the entire oikoumene, forever to be known as the apostle Paul. Chrysostom’s extensive writings and sermons about Paul played a major role in continuing the good fame of Paul throughout history. Characteristic of the high esteem that Chrysostom nurtured for Paul is his placing of Paul above all the philosophers of the ancient world. Furthermore, Chrysostom’s comparison with the Old Testament characters finds that Paul’s virtues outweigh theirs, for Paul’s life is according to Chrysostom an endless “field of virtues.” Paul’s life and writings attests to the high place he held in the mind of John Chrysostom as a prototype pastor and teacher. In the consciousness of the Church this prototype of pastor and teacher is unsurpassed and is imitated most perfectly by Chrysostom himself.